CELEX: 31995R1165
Language: sk
Date: 1995-05-23 00:00:00
Title: Nariadenie Komisie ES č. 1165/95 z 23. mája 1995 o zatrieďovaní určitých tovarov do kombinovanej nomenklatúry

Dôležité právne oznámenie

|

31995R1165

Úradný vestník L 117 , 24/05/1995 S. 0015 - 0018

		Nariadenie Komisie ES č. 1165/95z 23. mája 1995o zatrieďovaní určitých tovarov do kombinovanej nomenklatúryKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 2658/87 [1] o colnej a štatistickej nomenklatúre a Spoločnom colnom sadzobníku, naposledy zmenené a doplnené nariadením Komisie (ES) č. 3115/94 [2], najmä na jeho článok 9,keďže s cieľom zabezpečiť jednotné uplatňovanie kombinovanej nomenklatúry, ktorá je prílohou k uvedenému nariadeniu, je potrebné prijať opatrenia týkajúce sa zatrieďovania tovarov zahrnutých do prílohy k tomuto nariadeniu;keďže nariadenie (EHS) č. 2658/87 ustanovilo všeobecné pravidlá pre interpretáciu kombinovanej nomenklatúry a tieto pravidlá sa taktiež vzťahujú na každú inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a ktorá je zriadená osobitnými ustanoveniami spoločenstva, so zreteľom na uplatňovanie sadzobných a iných opatrení týkajúcich sa obchodu s tovarom;keďže, v súlade s uvedenými všeobecnými pravidlami, tovar opísaný v stĺpci 1 tabuľky, ktorá je prílohou k tomuto nariadeniu, sa musí zatriediť do príslušných číselných znakov uvedených v stĺpci 2, a to na základe odôvodnení uvedených v stĺpci 3;keďže sa prijalo, že držiteľ môže naďalej uplatňovať záväzné informácie o nomenklatúrnom zatriedení tovaru vydané colnými orgánmi členských štátov so zreteľom na zatriedenie tovaru do kombinovanej nomenklatúry, ktoré nie sú v súlade s týmto nariadením, podľa ustanovení článku 12 ods. 6 nariadenia Rady (EHS) č. 2913/92 ustanovujúcom Colný kódex spoločenstva [3], a to na obdobie 3 mesiacov;keďže Sekcia pre colnú a štatistickú nomenklatúru Výboru pre colný kódex nepredložila stanovisko týkajúce sa výrobkov č. 4 a 7 v tabuľke v prílohe do časového limitu, ktorý stanovil predseda tohto výboru;keďže opatrenia ustanovené v tomto nariadení sú v súlade so stanoviskom Sekcie pre colnú a štatistickú nomenklatúru Výboru pre colný kódex, pokiaľ ide o výrobky č. 1, 3, 5 a 6 v priloženej tabuľke;PRIJALA TOTO NARIADENIE:Článok 1Tovar opísaný v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušných číselných znakov uvedených v stĺpci 2 tejto tabuľky.Článok 2Záväzné informácie o nomenklatúrnom zatriedení tovaru vydané colnými úradmi členských štátov, ktoré nie sú v súlade s týmto nariadením, sa môžu naďalej uplatňovať v súlade s ustanoveniami článku 12 ods. 6 nariadenia (EHS) č. 2913/92 na obdobie troch mesiacov.Článok 3Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 23. mája 1995Za KomisiuMario Montičlen Komisie[1] Ú. v. ES L 256, 07.09.1987, s. 1.[2] Ú. v. ES L 345, 31.12.1994, s. 1.[3] Ú. v. ES L 302, 19.10.1992, s. 1.--------------------------------------------------PRÍLOHAOpis tovaru | Zatriedenie (číselné znaky KN) | Odôvodnenie |(1) | (2) | (3) |1.Ozdobný výrobok (svietiaca fontána alebo "tečúci kohútik"), predkladaný v nezmontovanom stave v balení na predaj v malom. Ak je zložený, rôzne plastové komponenty (podstavec o priemere okolo 15 cm obsahujúci osvetľovací systém a elektrický motor s napájacím káblom, vybavený vypínačom, tri nádržky, rôzne rúrkové prípojky, kohútik, malá figúrka tanečnice, umelé kvety, lístie, atď.) vytvárajú jeden alebo druhý zo znázornených výrobkov (výška 30 až 40 cm). | 39264000 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných kódov 3926 a 39264000. |2.Papuče pozostávajúce z textilného zvršku a vonkajšej podrážky z plastu (približne 1 cm hrubej), ktorej vonkajšia strana je úplne pokrytá veľmi tenkou vrstvou textilného materiálu, málo odolnou voči opotrebeniu, lepenou pozdĺž koncov. | 64041910 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 4 b) ku kapitole 64 a znením kódov KN 6404, 640419 a 64041910. |3.Automatický kazetový systém v skrinke pozostávajúci hlavne z:a)jedného alebo viacerých knižnicových pamäťových modulov (každý obsahuje kazetové pamäťové bunky a robot ovládaný mikroprocesorom a má pripojený jeden alebo viac rámov pohonu kazety a ovládacie jednotky); ab)jednotky riadenia knižnice s integrovaným softvérom (ktorý pracuje ako prepojenie medzi knižnicovými pamäťovými modulmi a jednou alebo viacerými centrálnymi spracovateľskými jednotkami).Tento systém je špecificky konštruovaný na automatické vkladanie, spracovanie, ukladanie a vydávanie kaziet magnetických pások pre účely automatického spracovania dát. | 84719910 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 5 B ku kapitole 84 a znením číselných kódov 8471, 847199 a 84719910 |4.Karta adaptéra pre začlenenie do káblovo prepojených digitálnych strojov na automatické spracovanie údajov, umožňujúca výmenu dát v lokálnej sieti (LAN) bez použitia modemu.S takouto kartou môže byť stroj na automatické spracovanie údajov použitý ako vstupno-výstupné zariadenie pre ďalší stroj alebo centrálnu spracovateľskú jednotku. Karta pozostáva z tlačeného obvodu o veľkosti asi 10 × 21 cm obsahujúceho integrované obvody, aktívne a pasívne komponenty. Je vybavená radom kolíkových kontaktov, ktoré zodpovedajú rozšírenej zásuvke v stroji na automatické spracovanie údajov, prípojkou k prípojnému káblu siete LAN a svetelnými diódami (LED). | 85178290 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 5 ku kapitole 84 a znením kódov KN 8517, 851782 a 85178290. |5.Miniatúrny elektroakustistický prijímač (slúchadlo) v kryte, ktorého vonkajšie rozmery nepresahujú 7 × 7 × 5 mm.Prijímač obsahuje magnet. cievku a membránu na prijímanie elektrických signálov, čo spôsobuje vibráciu membrány a tak aj počuteľný zvuk. Prijímač sa môže použiť spolu so zosilňovačom ako pomôcka na počúvanie. | 85183090 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 2 a) ku kapitole 90 a znením kódov KN 8518, 851830 a 85183090. |6.Laserový kopírovací stroj pozostávajúci hlavne zo snímacieho (skenovacieho) zariadenia (skener), digitálneho zariadenia na spracovanie obrazu a zariadenia na tlačenie (laserová tlačiareň). Všetky tieto zariadenia sú uložené v jednom kryte.Skenovacie zariadenie používa optický systém, pozostávajúci z lampy, zrkadiel, šošoviek a fotobuniek, na skenovanie obrazu linku za linkou. Kópie sa vyrábajú elektrostaticky prostredníctvom valca v laserovej tlačiarni s použitím nepriameho procesu. Laserový kopírovací stroj má niekoľko prídavných funkcií na zmenu originálneho obrazu, napr. zmenšenie, zväčšenie, tieňovanie. | 90091200 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry a znením kódov KN 9009 a 90091200. |7.Malé útvary tvaru hviezdy a srdca v rôznych farbách (červená, zelená a lesklá strieborná) a mnohofarebné granule veľkosti špendlíkovej hlavičky vyrobené z plastového filmu a použité na dekoráciu napr. stola, na ktorom sa podáva jedlo pri karnevalovej oslave, večierka pre deti alebo adventnom sviatku. Dekoratívny efekt sa dosahuje sypaním týchto výrobkov. | 95059000 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry a znením kódov KN 9505 a 95059000. |+++++ TIFF +++++|--------------------------------------------------